CELEX: C2006/224/16
Language: fi
Date: 2006-09-16 00:00:00
Title: Asia C-14/05: Yhteisöjen tuomioistuimen tuomio (kuudes jaosto) 13.7.2006 (Gerechtshof te Amsterdamin (Alankomaat) esittämä ennakkoratkaisupyyntö) — Anagram International Inc. v. Inspecteur van de Belastingdienst/Douane district Rotterdam (Yhteinen tullitariffi — Yhdistetty nimikkeistö — Tariffiluokittelu — Kaasulla täytettävät ilmapallot)

16.9.2006   
            
            
               FI
            
            
               Euroopan unionin virallinen lehti
            
            
               C 224/9
            
         Yhteisöjen tuomioistuimen tuomio (kuudes jaosto) 13.7.2006 (Gerechtshof te Amsterdamin (Alankomaat) esittämä ennakkoratkaisupyyntö) — Anagram International Inc. v. Inspecteur van de Belastingdienst/Douane district Rotterdam
   (Asia C-14/05) (1)
   
   (Yhteinen tullitariffi - Yhdistetty nimikkeistö - Tariffiluokittelu - Kaasulla täytettävät ilmapallot)
   (2006/C 224/16)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te Amsterdam
   Pääasian asianosaiset
   
      Kantaja: Anagram International Inc.
   
      Vastaaja: Inspecteur van de Belastingdienst/Douane district Rotterdam
   Oikeudenkäynnin kohde
   Ennakkoratkaisupyyntö — Gerechtshof te Amsterdam — Tiettyjen tavaroiden luokittelusta yhdistettyyn nimikkeistöön 25 päivänä helmikuuta 2000 annettu komission asetus (EY) N:o 442/2000 (EYVL L 54, s. 33) — Pätevyys — Ilmapallojen tariffiluokitus — Yhdistetyn nimikkeistön 1 ja 6 yleinen tulkintasääntö — Nimike 95 05 90 00 ja nimike 95 03 90 32
   Tuomiolauselma
   
               1)
            
            
               Toisen kysymyksen tarkastelu ei ole paljastanut seikkoja, jotka voivat vaikuttaa tiettyjen tavaroiden luokittelusta yhdistettyyn nimikkeistöön 25 päivänä helmikuuta 2000 annetun komission asetuksen (EY) N:o 442/2000 pätevyyteen siltä osin kuin sen liitteessä olevan taulukon 3 kohdassa tarkoitetut tuotteet luokitellaan tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87, sellaisena kuin se on muutettuna 1.8.2002 annetulla komission asetuksella (EY) N:o 1832/2002, liitteessä I olevan yhdistetyn nimikkeistön alanimikkeeseen 9503 90 32.
            
         
               2)
            
            
               Komission asetuksessa N:o 442/2000 tekemää luokittelua, joka koskee tämän asetuksen liitteessä olevan taulukon 3 kohdassa kuvailtua tuotetta, sovelletaan analogisesti kaasulla täytettyihin ilmapalloihin, jotka on valmistettu aluminoidusta saumatusta muovikalvosta ja joiden sisäpuoli muodostuu muovikalvosta.
            
         
      (1)  EUVL C 82, 2.4.2005.